Document ID: 31979D0376

ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Μαρτίου 1979 περί απορρίψεως του χαρακτηρισμού ως επιστημονικής συσκευής με την ονομασία "Burroughs - B7700 Information Processing System"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς ως προς τους δασμούς του Κοινού Δασμολογίου εισαγωγής αντικειμένων χαρακτήρα εκπαιδευτικού, επιστημονικού και μορφωτικού(1),
τον κανονισμό (ΕΟΚ) αριθ. 3195/75 της Επιτροπής της 2ας Δεκεμβρίου 1975 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75(2), και ιδίως τα άρθρα 4 και 5,
Εκτιμώντας:
ότι, με επιστολή της 22ας Σεπτεμβρίου 1978, η κυβέρνηση της Ομοσπονδιακής Δημοκρατίας της Γερμανίας ζήτησε από την Επιτροπή να θέσει σε λειτουργία τη διαδικασία που προβλέπεται στα άρθρα 4 και 5 του κανονισμού (ΕΟΚ) αριθ. 3195/75 προς το σκοπό του χαρακτηρισμού ή μη συσκευής, με την ονομασία "Burroughs - B7700 Information Processing System", χρησιμοποιουμένης στην επεξεργασία των πληροφοριών στα πλαίσια σχεδίων εκπαιδεύσεως και έρευνας, στους τομείς της τεχνικής των κατασκευών, των ενημερωτικών σημειωμάτων, της ηλεκτρονικής, της αεροναυπηγικής, της αστροναυτικής, ως και στους τομείς της πληροφορικής, της παιδαγωγικής, της οικονομίας και της οργανώσεως, ως επιστημονικής συσκευής και, σε καταφατική περίπτωση, εάν συσκευές ισοδύναμης επιστημονικής αξίας κατασκευάζονται στην Κοινότητα-
ότι, σύμφωνα με τις διατάξεις του άρθρου 4 παράγραφος 5 του κανονισμού (ΕΟΚ) αριθ. 3195/75, ομάδα εμπειρογνωμόνων, αποτελουμένη από εκπροσώπους όλων των Κρατών Μελών, συνήλθε στις 7 Φεβρουαρίου, στα πλαίσια της Επιτροπής Τελωνειακών Ατελειών, προς το σκοπό της εξετάσεως της προκειμένης περιπτώσεως-
ότι από αυτή την εξέταση προέκυψε ότι η εν λόγω συσκευή είναι εγκατάσταση επεξεργασίας των πληροφοριών συνήθους τύπου, η οποία δεν εμφανίζει ιδιαίτερα χαρακτηριστικά, τα οποία να την καθιστούν ειδικώς κατάλληλη για καθαρή επιστημονική έρευνα- ότι δύναται να χρησιμοποιηθεί σε πάρα πολλούς τομείς επεξεργασίας των πληροφοριών- ότι η χρησιμοποίηση αυτής στην προκειμένη περίπτωση δεν είναι ικανή, μόνη αυτή, να της προσδώσει τον χαρακτήρα επιστημονικής συσκευής κατάλληλης για καθαρή επιστημονική έρευνα, και ότι, κατά συνέπεια, η εγκατάσταση αυτή δεν δύναται να θεωρηθεί ως επιστημονική συσκευή,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η συσκευή με την ονομασία "Burroughs - B7700 Information Processing System" δεν δύναται να θεωρηθεί ως επιστημονική συσκευή.
Άρθρο 2
Η παρούσα απόφαση απευθύνεται στα Κράτη Μέλη.
Έγινε στις Βρυξέλλες, στις 23 Μαρτίου 1979.

Labels: 12
3
1